**ПРОТОКОЛ № 30**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВСС,**

**ПРОВЕДЕНО НА 26.09.2023 г.**

/чрез видеоконферентна връзка/

Присъстват: Огнян Дамянов, Светлана Бошнакова, Пламен Найденов, Евгени Иванов, Стефан Петров, Ирина Апостолова, Емилия Пенева, Петя Маринова, Наталия Василева, Аксиния Матосян и Ваня Дойчева

Отсъства: Надя Загорова

На заседанието присъстват: Петя Тянкова – директор на дирекция „Атестиране на прокурори и следователи“, Полина Петкова - началник отдел „Атестиране на прокурори и следователи” и Мария Василева – началник отдел „Конкурси на прокурори и следователи”

Протоколирал: Камелия Миладинова

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВАследните допълнителни точки в дневния ред на Комисията по атестиране и конкурси, за разглеждане: т. 19 - т. 23

РАЗНИ

 1. Проект на становище по чл. 169, ал. 1 от ЗСВ във връзка с чл. 55, ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт за притежаваните професионални качества на Марио Димитров Томов **–** прокурор в Софийска градска прокуратура, във връзка с открита процедура за избор на административен ръководител - окръжен прокурор на Окръжна прокуратура - Благоевград, който ще се проведе на 04.10.2023 г.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

1.1. ПРИЕМА становището за притежаваните професионални качества на Марио Димитров Томов **–** прокурор в Софийска градска прокуратура.

1.2. ИЗПРАЩА, на основание чл. 55, ал. 2 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, становището по т. 1.1. на Марио Димитров Томов **–** прокурор в Софийска градска прокуратура.

1.3. ПРЕДОСТАВЯ становището по т. 1.1. на Прокурорската колегия на ВСС, основание чл. 55, ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, ведно с цялата документация във връзка с избора на административен ръководител – окръжен прокурор на Окръжна прокуратура – Благоевград.

2. Откриване на процедури за избор на административни ръководители в органи на съдебната власт.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

2.1. **ПРЕДЛАГА НА ПРОКУРОРСКАТА КОЛЕГИЯ НА ВСС ДА ОТКРИЕ,** на основание чл. 167, ал. 2, във връзка с чл. 194а, ал. 1 от Закона за съдебната власт, процедури за избор на административни ръководители в органите на съдебната власт, както следва:

- Окръжна прокуратура – Перник – изтичащ мандат;

- Районна прокуратура – Ловеч – свободна длъжност.

2.2. В едномесечен срок от датата на обнародване на свободните длъжности в „Държавен вестник“ предложения за назначаване на административен ръководител на съответния орган на съдебната власт могат да се подават: в администрацията на Висшия съдебен съвет; по електронен път с квалифициран електронен подпис на официалния имейл адрес - vss@vss.justice.bg или чрез лицензиран пощенски оператор на официалния адрес на Висшия съдебен съвет - гр. София, ул. Екзарх Йосиф № 12. Към предложението се прилагат: подробна автобиография, подписана от кандидата; копие от диплома за завършено висше образование по специалността „Право“; копие от удостоверение за придобита юридическа правоспособност; медицинско удостоверение, издадено в резултат на извършен медицински преглед, че лицето не страда от психическо заболяване; концепция за работата като административен ръководител, която трябва да съдържа: лична мотивация за заемане на длъжността, анализ и оценка на състоянието на органа на съдебната власт, очертаване на достиженията и проблемите в досегашната му дейност, набелязване на цели за развитието и мерки за тяхното достигане; удостоверение от Националната следствена служба, Столичната следствена служба или от окръжните следствени отдели към окръжните прокуратури за образувани досъдебни производства; документи, удостоверяващи наличието на стажа по чл. 170 от ЗСВ и други документи, които по преценка на кандидата имат отношение към професионалните или нравствените му качества.

2.3. Решението да се обнародва в „Държавен вестник“ и да се публикува на Интернет страницата на Висшия съдебен съвет.

2.4. ВНАСЯ предложението в заседанието на Прокурорската колегия на ВСС, насрочено за 27.09.2023 г., за разглеждане и произнасяне.

3. Произнасяне по допустимостта на кандидатите - участници в обявения, с решение на Прокурорската колегия на Висшия съдебен съвет по протокол № 28/26.07.2023 г. (обн. ДВ, бр. 66/01.08.2023 г.), конкурс за първоначално назначаване и заемане на 10 (десет) длъжности „прокурор“ в окръжните прокуратури.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

3.1. ОТЛАГА разглеждането на т. 3 за следващото заседание на Комисията.

4. Заявление от Емил Димитров Ангелов за освобождаване от заеманата длъжност „прокурор“ във Военно-окръжна прокуратура – Пловдив, на основание чл. 165, ал. 1, т. 2 от ЗСВ.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

4.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОСВОБОДИ, на основание чл. 160, във връзка с чл. 165, ал. 1, т. 2 от ЗСВ, Емил Димитров Ангелов от заеманата длъжност „прокурор“ във Военно-окръжна прокуратура – Пловдив, с ранг „прокурор във ВКП и ВАП“, считано от 02.10.2023 г.

4.2. ВНАСЯ предложението в заседанието на Прокурорската колегия на ВСС, насрочено за 27.09.2023 г., за разглеждане и произнасяне.

5. Молби от Бойка Ангелова Лулчева - прокурор в Софийска градска прокуратура и Мария Нешева Тодорова - прокурор в Окръжна прокуратура - Пловдив за преназначаване, на основание чл. 194, ал. 2 от ЗСВ.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

5.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРЕМЕСТИ, на основание чл. 194, ал. 2 от ЗСВ, Бойка Ангелова Лулчева – прокурор в Софийска градска прокуратура, на длъжност „прокурор" в Окръжна прокуратура - Пловдив, с ранг „прокурор в АП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от 23.10.2023 г.

5.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРЕМЕСТИ, на основание чл. 194, ал. 2 от ЗСВ, Мария Нешева Тодорова – прокурор в Окръжна прокуратура - Пловдив, на длъжност „прокурор" в Софийска градска прокуратура, с ранг „прокурор във ВКП/ВАП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от 23.10.2023 г.

*Мотиви: Бойка Ангелова Лулчева - прокурор в Софийска градска прокуратура и Мария Нешева Тодорова - прокурор в Окръжна прокуратура - Пловдив са депозирали молби с искане за преместването им по реда на чл. 194, ал. 2 от ЗСВ. С решение на Комисията по атестирането и конкурсите към Прокурорската колегия на Висшия съдебен съвет по протокол № 27/18.07.2023 г., т. 41 молбите от магистратите са изпратени на административните им ръководители за съгласуване. С писма с вх. № ВСС-9470/02.08.2023 г. същите изразяват положително становище за провеждане на процедурата, съгласно изискването на цитираната норма.*

*Разпоредбата на чл. 194, ал. 2 от ЗСВ предвижда възможност за размяна на магистрати на равна по степен длъжност, при взаимното им съгласие, както и това на административните им ръководители.*

*Съобразно гореизложеното, Комисията по атестирането и конкурсите към Прокурорската колегия на Висшия съдебен съвет счита, че са налице кумулативно изискуемите предпоставки за приложение института на чл. 194, ал. 2 от ЗСВ и молбите за преместване на гореспоменатите прокурори от двата органа на съдебната власт следва да бъдат уважени.*

5.3. Внася предложенията в заседание на Прокурорската колегия на ВСС, насрочено за 27.09.2023 г., за разглеждане и произнасяне.

6. Предложение от административния ръководител на Софийска градска прокуратура за поощряване на Божидара Евгениева Ганева – Димова – заместник-градски прокурор на Софийска градска прокуратура.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

6.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОСТАВИ БЕЗ УВАЖЕНИЕ предложението от административния ръководител на Софийска градска прокуратура за поощряване на Божидара Евгениева Ганева – Димова – заместник на административния ръководител – заместник-градски прокурор на Софийска градска прокуратура с отличие „предсрочно повишаване в ранг“.

*Мотиви: Съгласно точка 15 от Правилата за определяне на условията, реда и критериите за поощряване на съдии, прокурори и следователи (приети с решение на ВСС по Протокол № 1/10.01. 2013 г; изм. и доп. с решение на пленума на ВСС по Протокол № 39 /30.11.2017 г., изм. и доп. с решение на пленума на ВСС по Протокол № 31/27.10.2022г.) (Правилата) в изключителни случаи на проявен висок професионализъм, образцово изпълнение на служебните задължения и високи нравствени качества, съдия, прокурор и следовател се поощрява с отличие „предсрочно повишаване в ранг“.*

*Комисията по атестирането и конкурсите към Прокурорската колегия на Висшия съдебен съвет е сезирана от административния ръководител на Софийска градска прокуратура с предложение за поощряване на Божидара Евгениева Ганева – Димова – заместник на административния ръководител – заместник-градски прокурор с отличие „предсрочно повишаване в ранг“. В предложението си градския прокурор очертава редица качества, които притежава прокурор Ганева, които ѝ помагат в извършването на служебните ѝ задължения, като ръководството на отдел 06 „Специализиран“ и сектор 04 при СлО в СГП, както и същинската прокурорска дейност, която осъществява.*

*Предвид систематичната подредба на отличията разписани в чл. 303, ал. 2 от ЗСВ, „предсрочното повишаване в ранг“ се явява най- високото по степен, поради което и в т. 15 от Правилата за присъждането му се изисква изключителен случай. По така направеното предложение не може да се извлече категоричен извод за изключителността на случая, тъй като подробно са развити мотиви за прецизната дейност на магистрата, но не е посочен изключителен случай, който да мотивира в пълнота направеното предложение.*

*С оглед гореизложеното, Комисията по атестирането и конкурсите към Прокурорската колегия на Висшия съдебен съвет счита, че предложението на административния ръководител на Софийска градска прокуратура за поощряване с отличие „предсрочно повишаване в ранг“ на Божидара Евгениева Ганева – Димова – заместник на административния ръководител – заместник-градски прокурор на Софийска градска прокуратура следва да бъде оставено без уважение.*

6.2. Решението може да се обжалва пред Върховния административен съд в 14-дневен срок от съобщаването му.

6.3. ВНАСЯ предложението в заседанието на Прокурорската колегия на ВСС, насрочено за 27.09.2023 г., за разглеждане и произнасяне.

7. Молба от Ирена Илиева Величкова - следовател в Следствения отдел в Софийска градска прокуратура за назначаване, на основание чл. 193, ал. 6 от ЗСВ, на длъжност „следовател" в Национална следствена служба.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

7.1. Да се уведоми Ирена Илиева Величкова - следовател в Следствения отдел в Софийска градска прокуратура, че молбата ѝ за назначаване, на основание чл. 193, ал. 6 от ЗСВ, на длъжност „следовател" в Национална следствена служба по обявения, с решение на Прокурорската колегия на Висшия съдебен съвет по протокол № 20/02.06.2021 г. (обн. в ДВ бр. 48/08.06.2021 г.) конкурс, ще бъде разгледана по същество в рамките на законоустановения 9-месечен срок от приключване на конкурсната процедура. Към настоящия момент с решение на Колегията по протокол № 24/28.06.2023 г., на основание чл. на основание чл. 54, ал. 1, т. 5 от АПК, е спряно административното производство за назначаване по реда на чл. 193, ал. 6 от ЗСВ за процесния конкурс.

8. Искане от за административния ръководител на Окръжна прокуратура - Благоевград, за командироване на Мария Георгиева Шапкова – прокурор в Районна прокуратура - Благоевград.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

8.1. ИЗРАЗЯВА ПОЛОЖИТЕЛНО СТАНОВИЩЕ, на основание чл. 147 от ЗСВ, за командироването на Мария Георгиева Шапкова – прокурор в Районна прокуратура – Благоевград в Окръжна прокуратура - Благоевград.

8.2. Решението да се изпрати на административния ръководител на Окръжна прокуратура - Благоевград, за сведение.

ЕДИННИ ФОРМУЛЯРИ

9. Периодично атестиране на Виолета Танева Желева - прокурор в Софийска районна прокуратура.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

9.1. НЕ ПРИЕМА ИЗЦЯЛО определените от Постоянната атестационна комисия при Апелативна прокуратура – София оценки по специфичните критерии за атестиране на Виолета Танева Желева - прокурор в Софийска районна прокуратура.

*Мотиви: Комисията по атестирането и конкурсите счита, че в част V, т. 4 „Брой необжалвани прокурорски актове …, предложената от ПАК оценка „4“ следва да бъде увеличена с 1 (една) единица. Комисията съобрази неголемия брой върнати от съда дела, както и че оправдателните присъди са постановени в началото на атестационния период, когато прокурор Желева е работила в Софийска районна прокуратура. В периода на командироване на магистрата в Софийска градска прокуратура (от м. октомври 2020 г. до 26.06.2023 г.), не са налице влезли в сила оправдателни съдебни актове, като следва да се отчете и сложността на делата и правните квалификации от компетенциите на СГП.*

*Оценките по останалите общи и специфични критерии, определени от ПАК, следва да бъдат потвърдени.*

*С оглед на изложеното, Комисията по атестирането и конкурсите определя комплексна оценка „Много добра“ – 5,00 на Виолета Танева Желева - прокурор в Софийска районна прокуратура.*

9.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от периодично атестиране „МНОГО ДОБРА“ на Виолета Танева Желева - прокурор в Софийска районна прокуратура.

9.3. Предоставя, на основание чл. 205, ал. 1 от ЗСВ, на Виолета Танева Желева - прокурор в Софийска районна прокуратура, резултатите от атестирането за запознаване.

10. Периодично атестиране на Елза Миткова Митева-Варадинова – прокурор в Районна прокуратура - Перник.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

10.1. ПРИЕМА ИЗЦЯЛО предложението на Постоянната атестационна комисия при Апелативна прокуратура - София, за комплексна оценка на Елза Миткова Митева-Варадинова – прокурор в Районна прокуратура - Перник.

10.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от периодично атестиране „МНОГО ДОБРА“ на Елза Миткова Митева-Варадинова – прокурор в Районна прокуратура - Перник.

10.3. Предоставя, на основание чл. 205, ал. 1 от ЗСВ, на Елза Миткова Митева-Варадинова – прокурор в Районна прокуратура - Перник, резултатите от атестирането за запознаване.

11. Придобиване статут на несменяемост на Катя Николаева Кузманова-Качарова - следовател в Окръжен следствен отдел в Окръжна прокуратура - Пловдив.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

11.1. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Катя Николаева Кузманова-Качарова - следовател в Окръжен следствен отдел в Окръжна прокуратура - Пловдив.

11.2. Предоставя, на основание чл. 205, ал. 1 от ЗСВ, на Катя Николаева Кузманова-Качарова - следовател в Окръжен следствен отдел в Окръжна прокуратура - Пловдив, резултатите от атестирането за запознаване.

ПРЕДЛОЖЕНИЯ ЗА ПОВИШАВАНЕ НА МЯСТО В ПО-ГОРЕН РАНГ

12. Предложение от административния ръководител на Районна прокуратура – Бургас, за повишаване на Стела Милева Мешова – прокурор в Районна прокуратура - Бургас, с ранг „прокурор в ОП“, на място в по-горен ранг „прокурор в АП“.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

12.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Стела Милева Мешова – прокурор в Районна прокуратура - Бургас, с ранг „прокурор в ОП“, на място в по-горен ранг „прокурор в АП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

12.2. ВНАСЯ предложението в заседанието на Прокурорската колегия на ВСС, насрочено за 27.09.2023 г., за разглеждане и произнасяне.

13. Предложение от Теменуга Вилиянова Фачикова – прокурор в Софийска районна прокуратура, с ранг „прокурор в АП“, за повишаване на място в по-горен ранг „прокурор във ВКП и ВАП“.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

13.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Теменуга Вилиянова Фачикова – прокурор в Софийска районна прокуратура, с ранг „прокурор в АП“, на място в по-горен ранг „прокурор във ВКП и ВАП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от 30.09.2023 г.

13.2. ВНАСЯ предложението в заседанието на Прокурорската колегия на ВСС, насрочено за 27.09.2023 г., за разглеждане и произнасяне.

14. Предложение от Пламен Георгиев Рашков – прокурор в Софийска районна прокуратура, с ранг „прокурор в АП“, за повишаване на място в по-горен ранг „прокурор във ВКП и ВАП“.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

14.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Пламен Георгиев Рашков – прокурор в Софийска районна прокуратура, с ранг „прокурор в АП“, на място в по-горен ранг „прокурор във ВКП и ВАП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

14.2. ВНАСЯ предложението в заседанието на Прокурорската колегия на ВСС, насрочено за 27.09.2023 г., за разглеждане и произнасяне.

15. Предложение от Анастасия Мариянова Топалова-Монова – прокурор в Софийска районна прокуратура, с ранг „прокурор в АП“, за повишаване на място в по-горен ранг „прокурор във ВКП и ВАП“.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

15.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Анастасия Мариянова Топалова-Монова – прокурор в Софийска районна прокуратура, с ранг „прокурор в АП“, на място в по-горен ранг „прокурор във ВКП и ВАП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

15.2. ВНАСЯ предложението в заседанието на Прокурорската колегия на ВСС, насрочено за 27.09.2023 г., за разглеждане и произнасяне.

16. Предложение от административния ръководител на Окръжна прокуратура – Пловдив, за повишаване на Гинка Георгиева Лазарова – прокурор в Окръжна прокуратура - Пловдив, с ранг „прокурор в АП“, на място в по-горен ранг „прокурор във ВКП и ВАП“.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

16.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Гинка Георгиева Лазарова – прокурор в Окръжна прокуратура - Пловдив, с ранг „прокурор в АП“, на място в по-горен ранг „прокурор във ВКП и ВАП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

16.2. ВНАСЯ предложението в заседанието на Прокурорската колегия на ВСС, насрочено за 27.09.2023 г., за разглеждане и произнасяне.

17. Предложение от административния ръководител на Окръжна прокуратура – Пловдив, за повишаване на Владимир Петров Вълев – прокурор в Окръжна прокуратура - Пловдив, с ранг „прокурор в АП“, на място в по-горен ранг „прокурор във ВКП и ВАП“.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

17.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Владимир Петров Вълев – прокурор в Окръжна прокуратура - Пловдив, с ранг „прокурор в АП“, на място в по-горен ранг „прокурор във ВКП и ВАП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

17.2. ВНАСЯ предложението в заседанието на Прокурорската колегия на ВСС, насрочено за 27.09.2023 г., за разглеждане и произнасяне.

РАЗПРЕДЕЛЯНЕ НА ПРЕПИСКИ

18. Разпределяне на преписки по открити процедури за атестиране по докладчици.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

18.1. При спазване принципа на случайния подбор, разпределя по докладчици преписките по открити процедури за атестиране на магистрати, както следва:

|  |  |  |  |  |
| --- | --- | --- | --- | --- |
| **№** | **Съдебен орган**  | **Магистрат** | **Длъжност** | **ДОКЛАДЧИК** |
| **1** | СлО СГП | **Господин Марков Бумбаров** | следовател | **Наталия Василева** |
| **2** | ОСлО в ОП-Перник | **Марина Николаева Николова** | следовател | **Стефан Петров** |
| **3** | РП-ПЕРНИК | **Стиляна Димитрова Георгиева** | прокурор | **Петя Маринова** |
| **4** | РП-ПЕРНИК | **Теодор Георгиев Николов** | прокурор | **Огнян Дамянов** |
| **5** | РП-ПЕРНИК | **Красимира Христева Минчева** | прокурор | **Аксиния Матосян** |
| **6** | РП-Бургас | **Йорданка Иванова Попова** | прокурор | **Емилия Пенева** |
| **7** | РП-ПЛОВДИВ | **Веско Беров Ириков** | прокурор | **Ирина Апостолова** |
| **8** | РП-ПАЗАРДЖИК | **Асен Василев Василев** | прокурор | **Надя Загорова** |
| **9** | РП-ЕЛИН ПЕЛИН | **Надя Емилова Николова-Цанкова**  | адм.р-л - районен прокурор | **Петя Маринова** |

ДОПЪЛНИТЕЛНИ ТОЧКИ

РАЗНИ

19. Искане от административния ръководител на Апелативна прокуратура - София, за командироване на Михаела Николаева Георгиева – прокурор в Софийска градска прокуратура.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

19.1. ИЗРАЗЯВА ПОЛОЖИТЕЛНО СТАНОВИЩЕ, на основание чл. 147 от ЗСВ, за командироването на Михаела Николаева Георгиева – прокурор в Софийска градска прокуратура в Апелативна прокуратура - София.

19.2. Решението да се изпрати на административния ръководител на Апелативна прокуратура - София, за сведение.

20. Искане от административния ръководител на Апелативна прокуратура - София, за командироване на Мариана Борисова Димитрова – прокурор в Софийска градска прокуратура.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

20.1. ИЗРАЗЯВА ПОЛОЖИТЕЛНО СТАНОВИЩЕ, на основание чл. 147 от ЗСВ, за командироването на Мариана Борисова Димитрова – прокурор в Софийска градска прокуратура в Апелативна прокуратура - София.

20.2. Решението да се изпрати на административния ръководител на Апелативна прокуратура - София, за сведение.

21. Искане от административния ръководител на Апелативна прокуратура - София, за командироване на Юлиана Миткова Христова – прокурор в Софийска градска прокуратура.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

21.1. ИЗРАЗЯВА ПОЛОЖИТЕЛНО СТАНОВИЩЕ, на основание чл. 147 от ЗСВ, за командироването на Юлиана Миткова Христова – прокурор в Софийска градска прокуратура в Апелативна прокуратура - София.

21.2. Решението да се изпрати на административния ръководител на Апелативна прокуратура - София, за сведение.

22. Информация от Прокуратурата на Република България относно командироване на нейни представители в чужбина в периода 28.02.2023 г. – 02.12.2023 г.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

22.1. ПРИЕМА ЗА СВЕДЕНИЕ заповедите за задгранични командировки, изменение и отмяна на командировъчни заповеди, както и отчетните доклади за периода 28.02.2023 г. – 02.12.2023 г. на представители на Прокуратурата на Република България.

22.2. ВЪЗЛАГА на дирекция „Международна дейност и протокол“ да актуализира информацията за командированите в чужбина представители на Прокуратурата на Република България.

23. Извлечение от протокол № 17 от заседание на Комисията по правни въпроси, проведено на 20.09.2023 г. относно Закон за изменение и допълнение на Конституцията на Република България.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

23.1. ПРИЕМА становище относно Закон за изменение и допълнение на Конституцията на Република България.

23.2. ИЗПРАЩА становището, прието с решението по т. 23.1. на Комисията по правни въпроси към Пленума на Висшия съдебен съвет.

ПРЕДСЕДАТЕЛ НА КОМИСИЯТА

ПО АТЕСТИРАНЕТО И КОНКУРСИТЕ

КЪМ ПРОКУРОРСКАТА КОЛЕГИЯ: /П/

 ОГНЯН ДАМЯНОВ